Visit Site
Recommended byColombia
సెన్సెక్స్ ఏకంగా 646 పాయింట్ల లాభంతో 38,178 పాయింట్లకు ర్యాలీ చేసింది. నిఫ్టీ 187 పాయింట్ల లాభంతో 11,313 పాయింట్లకు పరుగులు పెట్టింది. కేంద్ర ప్రభుత్వ ఉద్యోగుల డియర్‌నెస్ అలవెన్స్ (డీఏ) పెంపు, బ్యాకింగ్ అండ్ ఫైనాన్షియల్ షేర్లలో ర్యాలీ, టెక్నికల్‌గా చూస్తే నిఫ్టీ బుల్లిష్ క్యాండిల్‌ను ఏర్పాటు చేయడం వంటి అంశాలు మార్కెట్ ర్యాలీకి దోహదపడ్డాయని నిపుణులు పేర్కొంటున్నారు.
Stock Market Highlights..
✺ నిఫ్టీ 50లో ఇండస్ఇండ్ బ్యాంక్, భారతీ ఇన్‌ఫ్రాటెల్, భారతీ ఎయిర్‌టెల్, ఎస్‌బీఐ, అల్ట్రాటెక్ సిమెంట్ షేర్లు లాభాల్లో ముగిశాయి. ఇండస్ఇండ్ బ్యాంక్ దాదాపు 6 శాతం పరుగులు పెట్టింది.
✺ అదేసమయంలో యస్ బ్యాంక్, హీరో మోటొకార్ప్, జీ ఎంటర్‌టైన్‌మెంట్, టైటాన్, హెచ్‌సీఎల్ టెక్ వంటి షేర్లు నష్టపోయాయి. యస్ బ్యాంక్ 5 శాతానికి పైగా పడిపోయింది.
✺ నిఫ్టీ‌ సెక్టోరల్ ఇండెక్స్‌లన్నీ దాదాపు లాభాల్లోనే క్లోజయ్యాయి. ఒక్క నిఫ్టీ ఐటీ మాత్రం నష్టపోయింది. నిఫ్టీ పీఎస్‌యూ బ్యాంక్, నిఫ్టీ ఫైనాన్షియల్ సర్వీసెస్, నిఫ్టీ బ్యాంక్ ఇండెక్స్‌లు గరిష్టంగా 3 శాతానికి పైగా ర్యాలీ చేశాయి.
✺ అంతర్జాతీయ మార్కెట్‌లో క్రూడాయిల్ (ముడి చమురు) ధరలు పెరిగాయి. బ్రెంట్ క్రూడ్ ధర బ్యారెల్‌కు 1.06 శాతం పెరుగుదలతో 58.84 డాలర్లకు చేరింది. డబ్ల్యూటీఐ క్రూడ్ ధర బ్యారెల్‌కు 1.03 శాతం పెరుగుదలతో 53.17 డాలర్లకు ఎగసింది.
✺ అమెరికా డాలర్‌తో పోలిస్తే ఇండియన్ రూపాయి దాదాపు ఫ్లాట్‌గానే ట్రేడవుతోంది. 71.07 వద్ద కదలాడుతోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.